VALSTYBINĖS MAISTO IR VETERINARIJOS TARNYBOS

DIREKTORIUS

ĮSAKYMAS

DĖL kai kurių Valstybinės maisto ir veterinarijos tarnybos direktoriaus įsakymų PRIPAŽINIMO NETEKUSIAIS GALIOS

2019 m. lapkričio 20 d. Nr. B1-812

Vilnius

Vadovaudamasis Lietuvos Respublikos veterinarijos įstatymo 6 straipsnio 3 dalimi ir atsižvelgdamas į 2017 m. kovo 15 d. Europos Parlamento ir Tarybos reglamento (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (OL 2017 L 95, p. 1), su paskutiniais pakeitimais, padarytais 2019 m. sausio 14 d. Komisijos deleguotuoju reglamentu (ES) 2019/478 (OL 2019 L 82, p. 4), 146 straipsnio 1 dalį:

1.	Pripažįstu netekusiais galios:

1.1.	Valstybinės maisto ir veterinarijos tarnybos direktoriaus 2004 m. liepos 5 d. įsakymą Nr. B1-623 „Dėl gyvūnų, importuojamų į Lietuvos Respubliką, veterinarinio tikrinimo“ su visais pakeitimais ir papildymais;

1.2.	Valstybinės maisto ir veterinarijos tarnybos direktoriaus 2003 m. rugsėjo 8 d. įsakymą Nr. B1-723 „Dėl Gyvūninių produktų, įvežamų į Lietuvos Respubliką, veterinarinio tikrinimo tvarkos patvirtinimo“ su visais pakeitimais ir papildymais;

1.3.	Valstybinės maisto ir veterinarijos tarnybos direktoriaus 2003 m. birželio 30 d. įsakymą Nr. B1-589 „Dėl Gyvūninių produktų veterinarinio tikrinimo tvarkos nuostatų patvirtinimo“ su visais pakeitimais ir papildymais;

1.4.	Valstybinės maisto ir veterinarijos tarnybos direktoriaus 2004 m. liepos 7 d. įsakymą Nr. B1-627 „Dėl Gyvūninių produktų grįžtamojo importo taisyklių patvirtinimo“ su visais pakeitimais ir papildymais;

1.5.	Valstybinės maisto ir veterinarijos tarnybos direktoriaus 2008 m. spalio 23 d. įsakymą Nr. B1-539 „Dėl Kinijos kilmės arba iš Kinijos importuojamų sudėtinių produktų, įskaitant pašarus, kurių sudėtyje yra pieno arba pieno produktų, kontrolės vietų nustatymo“ su visais pakeitimais ir papildymais;

1.6.	Valstybinės maisto ir veterinarijos tarnybos direktoriaus 2017 m. balandžio 12 d. įsakymą Nr. B1-273 „Dėl gyvūninio maisto, importuojamo per Lietuvos Respublikos valstybinės maisto ir veterinarijos tarnybos Pasienio maisto ir veterinarinės kontrolės skyriaus pasienio veterinarijos postus (poskyrius), valstybinės maisto kontrolės“;

1.7.	Valstybinės maisto ir veterinarijos tarnybos direktoriaus 2003 m. birželio 11 d. įsakymą Nr. B1-525 „Dėl Privalomos informacijos apie gyvūnus ir gyvūninius produktus iš trečiųjų šalių, įvežamus į Lietuvos Respubliką, ir Privalomos informacijos apie gyvūnų ir gyvūninių produktų siuntų grąžinimą iš pasienio veterinarijos postų sąrašų patvirtinimo“;

1.8.	Valstybinės maisto ir veterinarijos tarnybos direktoriaus 2015 m. rugpjūčio 5 d. įsakymą Nr. B1-752 „Dėl išankstinės informacijos pateikimo pasienio veterinarijos postams“.

2.	Nustatau, kad šis įsakymas įsigalioja 2019 m. gruodžio 14 d.

Direktorius	Darius Remeika